NaiveNeuron/SloPal huggingface dataset:
Lebocký, Tibor, poslanec NR SR (2014-04-01):
Ďakujem za slovo, vážená pani podpredsedníčka. Pán kolega Fecko, musím povedať, že skutočne precízne vypracovaný návrh alebo teda komplex alternatívnych, ale predovšetkým musím povedať aj to, že alternatívnych legislatívno-technických riešení, ktoré by skutočne mali byť v prvom rade prerokované na úrovni výboru. Ale vzhľadom na to, že teda znamenajú určité precízne riešenia, alebo určité doprecizovanie niektorých alternatívnych výstupov, ja by som sa vás chcel spýtať: napríklad v pozmeňujúcom návrhu pod č.1 prečo, keď dobre viete, že pozemky, ktoré sú predmetom pozemkových úprav, sú určené v rozhodnutí úplne jednoznačne, prečo vám teda navyše ešte chýba ten popis hraníc, ak hovoríme o nejakej zásade teda vecnosti, rýchlosti a hospodárnosti? Ďalej potom tak isto pozmeňujúci návrh pod poradovým číslom 3. Veď dobre viete, že čo sa týka zákazu výkonu niektorých činností pre zodpovedných pracovníkov alebo teda pre štátnych zamestnancov, je riešené v úplne inom právnom predpise a dostatočne. A v neposlednom rade, aby som ešte stihol, pozmeňovací návrh pod poradovým číslom 9. Navrhujete predĺžiť lehotu na rozhodnutie o zmene údajov schváleného registra do katastra nehnuteľností vzhľadom na dĺžku iných súvisiacich a prebiehajúcich konaní z piatich na desať rokov. Aké sú to tie iné súvisiace a prebiehajúce konania? Pokiaľ viem, toto obdobie alebo tá lehota sa predlžovala už z troch na päť rokov. Nezvyšovali by sme tým úplne zbytočne ďalšiu právnu neistotu? Zamysleli ste sa aj na tým, že ak by tam bolo naozaj 10 rokov, narušil by sa princíp vydržania a podobne? Ďakujem pekne.
Bugár, Béla, doterajší podpredseda NR SR (2012-04-04):
Andrej Hrnčiar.
Šuca, Peter, poslanec NR SR (2021-09-22):
Ďakujem za slovo. Vážený pán predseda, v rozprave k predmetnému návrhu zákona vystúpili dvaja páni poslanci, pán Blanár a pán Sloboda. Pán Sloboda podal procedurálny návrh, aby sa Národná rada uzniesla na tom, že podľa § 73 ods. 3 písm. a) rokovacieho poriadku vráti návrh zákona navrhovateľovi na dopracovanie. Dajte, prosím, o tomto procedurálnom návrhu hlasovať.
M. Číž, podpredseda NR SR: (2008-01-30):
Teraz má slovo pán poslanec Ivan Mikloš.
A. Slafkovský, poslanec: (2010-02-10):
A chcem vás teda poprosiť, aby ste, pokiaľ je to možné, podporili tento návrh do druhého čítania. Ďakujem pekne.
Pellegrini, Peter, predseda NR SR (2015-02-18):
Pán poslanec, keby ste uviedli návrh, ktorý máte k dispozícii. (Ruch v sále.)
Glváč, Martin, podpredseda NR SR (2017-05-16):
S reakciou pán poslanec Blaha.
Hort, Milan, podpredseda NR SR (2011-06-30):
Pán poslanec... Pán minister, zostaňte ešte, prosím vás, ešte chvíľu pri tom rečníckom pulte, pretože môžete dostať aj doplňujúcu otázku. Chcete dať doplňujúcu otázku? Nech sa páči.
Kaliňák, Robert, podpredseda vlády a minister vnútra SR (2014-07-03):
Ďakujem pekne. Vážená pani predsedajúca Národnej rady, vážené dámy poslankyne, páni poslanci, dovoľte mi, aby som z poverenia predsedu vlády a v znení príslušných ustanovení rokovacieho poriadku Národnej rady Slovenskej republiky ospravedlnil z dnešných interpelácií neprítomných členov vlády a oznámil ministrov poverených ich zastupovaním. Neprítomný bude podpredseda vlády pre investície Ľubomír Vážny, zastupujem ja, rovnako tak neprítomný podpredseda vlády, minister zahraničných vecí a európskych záležitostí Miroslav Lajčák, zastupuje ho podpredseda vlády Peter Kažmír, neprítomný bude minister dopravy, výstavby a regionálneho rozvoja Ján Počiatek, zastupuje pán minister životného prostredia Peter Žiga, neprítomný bude minister pôdohospodárstva a rozvoja vidieka Ľubomír Jahnátek, zastupuje minister spravodlivosti Tomáš Borec a neprítomný bude minister obrany Martin Glváč, zastupuje minister životného prostredia Peter Žiga. Skončil som, pani predsedajúca.
Ráž, Jozef, minister dopravy SR (2024-01-16):
Pekne ďakujem. Dovoľujem si otvoriť ešte raz rozpravu k vládnemu zákonu, vládnemu návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov, tlač 56. Chcem zároveň veľmi pekne poprosiť a naozaj tento zákon predpokladá a potrebuje svoje schválenie. Pozerám sa teraz, prosím, na opozíciu. Naozaj ide o to, aby sa nám podarilo naplniť záväzky vyplývajúce z medzinárodnej zmluvy a naozaj je to zákon, ktorý predpokladá a potrebujeme ho prijať v skrátenom konaní, preto aby sme naplnili zmlu... podmienky medzinárodnej zmluvy a pre investíciu Volvo. Takže poprosím, naozaj, keby sa veľmi konštruktívne držali a naplnili a výhradne len to, čo potrebujeme teraz urobiť. Ďakujem veľmi pekne.
Kvorka, Ján, poslanec NR SR (2019-09-25):
Ja, pokiaľ dovolíte (rečník si odkašlal), pardon, v krátkosti by som zhrnul tieto záležitos..., tento návrh tohto zákona z toho dôvodu, že v podstate o tom, o čom hovoríme, tak máme na Slovensku na ten druh, pokiaľ sa nemýlim, norky, jedinú farmu, ktorá na Slovensku existuje, kde viem, že je to rodinná farma, že je to minimálne 30 rokov funkčné, bolo to vybudované na zelenej lúke a treba sa tuná pozerať na tieto veci aj z toho ľudského pohľadu. Pretože sme v prvom čítaní a neprichádzajú do úvahy pozmeňujúce návrhy, privítam ozaj to, čo povedala aj pani navrhovateľka, že by bolo dobré vytvoriť ešte voľáke stretnutie s odborníkmi, pretože mne pri tomto návrhu zákona vadí alebo sa mi nepozdáva doba účinnosti. Doba nadobudnutia účinnosti je krátka a dovolil by som si to potom vysvetliť aj prečo. Hlavne sa to týka reprodukcie samotnej norky, ktorá tam je, a tak ďalej a tak ďalej a mnoho iných vecí. Tak chcel by som z tohto miesta, takisto aj pani poslankyňa Zemanová tuná hovorila o voľajakom diskusnom spolku, ktorý by sa dal dokopy a o tomto porozprával, kde by bolo potrebné povedať priamo z praxe. Som ochotný doniesť aj priamo toho chovateľa, pretože táto farma je 5 km od môjho bydliska. Čiže viem, o čom hovorím, ix razy som ju navštívil a nie všetko je to tak, ako to bolo dané na verejnosť rôznymi spôsobmi. Tým pádom nechcem povedať, že takýto zákon je potrebné prijať. Áno, je ho potrebné prijať, aj ja budem zaň hlasovať, ale myslím si, že pokiaľ nadobudne podobu takú, aby sme za to zahlasovali, ešte by sme mali niektoré veci, v prvom rade tú dobu účinnosti upraviť a predĺžiť minimálne o jeden rok. V zákone sa hovorí o troch rokoch, ja by som navrhol aj štyri, ale to si povieme. A nakoniec chcem poprosiť, pán podpredseda, aby sme hlasovali o tomto zákone o 17.00 hod. Ďakujem pekne.
Laššáková, Ľubica, poslankyňa NR SR (2023-12-08):
Ďakujem veľmi pekne za slovo. Vážený pán predsedajúci, vážené kolegyne, vážení kolegovia, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona o pomoci pri splácaní úveru na bývanie a o zmene a doplnení niektorých zákonov, je to tlač 84a. Národná rada Slovenskej republiky uznesením č. 55 zo 7. decembra 2023 pridelila predmetný návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Určila zároveň výbor pre sociálne veci ako gestorský výbor a lehotu na prerokovanie návrhu zákona v druhom čítaní vo výboroch. Predmetný návrh zákona, tlač 84, prerokovali a odporučili Národnej rade Slovenskej republiky schváliť ústavnoprávny výbor a výbor pre sociálne veci 7. decembra 2023. Výbor pre financie a rozpočet o predmetnom návrhu zákona dňa 7. decembra nerokoval, pretože nebol uznášaniaschopný. Z uznesenia výboru Národnej rady Slovenskej republiky pod bodom III tejto spoločnej správy vyplýva 17 pozmeňujúcich a doplňujúcich návrhov. 	Gestorský výbor odporúča hlasovať o bodoch 1 až 17 v IV. časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 15 zo 7. decembra 2023. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu. Ďakujem.
Šíbl, Jaromír, poslanec NR SR (2021-11-03):
Ďakujem všetkým kolegom aj koalície, aj z opozície za slová uznania. Naozaj jediným mojím zámerom bolo vyhnúť sa prípadným problémom pri hlasovaní o tomto pozmeňovacom a doplňujúcom návrhu, pretože verím, že toto sa podarilo a ešte raz sa všetkým ospravedlňujem za to časové zdržanie. Verím, že to bude poučením aj pre ostatných, aby pri takýchto pozmeňovacích návrhoch, ktoré pútajú zaslúženú pozornosť, prednášali tieto dôsledne. Ďakujem.
Hraško, Igor, poslanec NR SR (2012-06-27):
Ďakujem pekne, pani predsedajúca. Pán kolega Miškov, vyzdvihli ste niekoľko momentov, ktoré vyplývajú z prijatia takéhoto zákonného nedorobenca, pripraveného priamo človekom, ktorý by mal do budúcnosti neskutočne veľkú moc. Mne tam však vadia neustále sa opakujúce stranícke nominácie do úplne všetkého, kde sa to len dá. Zaujímalo by ma síce len jedno, že ako to, čo si strana SMER myslí, vnímajú občania s podpriemernými platmi, keď jednému človeku dajú sedieť na dvoch stoličkách aj s dvoma platmi. A otázny je aj konečný dopad na občanov, keď takýto človek bude mať moc ovládať energetický trh na Slovensku. Ďakujem.
Bugár, Béla, podpredseda NR SR (2018-05-24):
Teraz ako prvý v rozprave z písomne prihlásených za klub OĽANO vystúpi pán poslanec Fecko, nech sa páči.
Hraško, Igor, poslanec NR SR (2014-03-26):
Dobre, hovorilo sa teda v rámci tvojho prejavu, že, teda sa poukázalo na deložovanie rodín, áno, bol to tvoj kolega, takže na to nebudem reagovať, ale škoda, že médiá nepoukazujú aj na toľko, na to, koľko rodín pripravila táto vláda napr. o zamestnanie svojimi opatreniami, ktoré tuná zavádza svojimi zákonmi, a toho súčasťou si aj ty, pretože ty si tiež hlasoval za tieto zákony, takže ma to trošku mrzí, že na jednej strane rozprávaš niečo iné a na druhej strane robíš úplne niečo iné. Alebo teda hlasuješ proti tomu, čo vlastne hovoríš, takže buď je to zavádzanie, alebo ja už neviem, ako to nazvať, lebo je to naozaj zvláštne.
Zmajkovičová, Renáta, podpredsedníčka NR SR (2014-07-03):
Ďakujem, pán minister. Dávam slovo spoločnému spravodajcovi z výboru pre financie a rozpočet poslancovi Ladislavovi Kamenickému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Bugár Béla, podpredseda NR SR (2016-10-27):
No mýliť sa je ľudské. Stáva sa to aj mne. Takže prepáčte, ja som nejak zle zaregistroval. Takže pán poslanec Nemky sa pýta, pán predseda, že aké sú ďalšie kroky a aké môžme očakávať v súvislosti s reformou štátnej správy ESO. Ešte raz sa ospravedlňujem. (Povedané s úsmevom.)
Laurenčík, Milan, podpredseda NR SR (2021-06-24):
Poslednú faktickú poznámku k tomuto príspevku má pán poslanec Lukáš Kyselica, nech sa páči.
Nicholsonová, Lucia, poslankyňa NR SR (2013-01-29):
Ďakujem veľmi pekne za slovo. Ja sa chcem poďakovať Petrovi Osuskému a podporiť to, o čom hovoril, a požiadať ctených pánov kolegov zo SMER-u, aby podporili Františka Mikloška ako teraz už jediného kandidáta do ÚPN. A to o to viac, že váš exkandidát pán Kalina, keď sme mali hearing na ľudsko-právnom výbore, sám povedal, že si ani nedovolí sa porovnávať s protikandidátom Františkom Mikloškom. Takže veľmi otvorene hovoril o kvalitách pána Mikloška. A ja musím povedať, že pán Kalina si ma získal touto úprimnou ľudskou odpoveďou. O to menej rozumiem tomu, prečo ho nakoniec SMER stiahol, ale to je o niečom inom. Takže veľmi pekne vás žiadam, páni kolegovia zo SMER-u, aby ste podporili kvalitného kandidáta pána Františka Mikloška. Ďakujem pekne.
Pellegrini, Peter, podpredseda NR SR (2020-04-07):
Pán poslanec Petrák.
Bugár, Béla, podpredseda NR SR (2017-06-16):
Pán poslanec Pčolinský.
Grausová, Natália, poslankyňa NR SR (2017-12-21):
Ďakujem za slovo. Ja chcem len povedať, že je len škoda, že prezident nezaujal stanovisko k zníženiu odvodov štátu na svojich poistencov zo 4 % na 3,71 %, že mu je to asi jedno, že absolútne odignoroval navrhnuté platby pacientov za zdravotné výkony, na ktoré majú nárok zo zdravotnej poisťovne. To, že ich budú platiť, je protiústavné. Škoda, že sa prezident nezamýšľa nad tým, že funkcionári Všeobecnej zdravotnej poisťovne napriek tomu, že poisťovňa sa dostala do mínusu, do záporných čísiel, že títo funkcionári Všeobecnej zdravotnej mali tú drzosť a opovážlivosť udeliť si vysoké odmeny. A prezidenta vôbec nezaujíma, či boli tieto osoby brané na zodpovednosť. Čiže veľmi pochybujem o svedomí prezidenta Kisku. Ďakujem.
Blanár, Juraj, podpredseda NR SR (2022-09-28):
Dovoľte, aj mne povedať zopár. SaS voľakedy pomohlo Matovičovi, aby sa dostal vôbec do parlamentu, a je tu. (Reakcie v pléne.) Pán poslanec Krúpa, nech sa páči.
Bugár, Béla, podpredseda NR SR (2019-06-27):
Prezentujme sa a hlasujeme. (Hlasovanie.) Prítomných 103, za 83, zdržalo sa 7 poslancov, 13 nehlasovali. Konštatujem, že návrh bol schválený. Ďalej.
M. Vášáryová, poslankyňa: (2008-09-23):
V prvom vystúpení k tomuto zákonu, ak si pamätáte, pán poslanec Jarjabek, som hovorila o tom a jasne som zdôraznila, že Slovenská republika musí mať agentúru, ktorá bude zabezpečovať informačné služby. A znovu to zdôrazňujem, pán Jarjabek, naozaj som to povedala a môžem vám poskytnúť moje vystúpenie z prvého čítania. Tlačový zákon. Dovoľujem si vás informovať, že podanie na Ústavný súd už išlo. Takže uvidíme, Ústavný súd rozhodne, takže nebolo to strašenie, to podanie je. A čo sa týka slovenčiny, by som vás chcela, teda keď už ste ma vyzvali, upozorniť, že sa hovorí za a, za b, ale po prvé, po druhé, po tretie. Takto to je.
Kozelová, Monika, poslankyňa NR SR (2020-04-23):
Pán poslanec Kotleba, ja vás fakt obdivujem, lebo vidieť niektoré veci a rozmery aj tam, kde nie sú, a presviedčať ľudí o ich existencii, to fakt dokáže len málokto. V tomto ste fakt frajer, len celú dobu čakám, či ako vizionár predstavíte našej spoločnosti konečne aj nejaké iné strašidlá ako LGBT komunitu a rómskych osadníkov. Ja by som teda odporúčala vrhačov kameňov, hlavičkárov v maskáčoch a kúpajúcich futbalistov bez lopty a tu by ste sa napríklad mohli uberať. Je škoda, že ste mali čas len 30 minút, lebo ešte tak dve, tri hodinky a dostali by sme sa aj ku kultúre. A tam ste teda tiež expert najmä v divadelníctve, hovorí o tom celá Bystrica, aj ostatné okolité okresy, aby som teda nepoužila slovo región. Ja som dnes pochopila, že keby vám to čas nepokazil, v podstate by ste sa mohli označiť za renesančného človeka pre vašich voličov, nie, to nie je urážka byť renesančný človek. To je všetko. Ďakujem.
Hrušovský, Pavol, podpredseda NR SR (2010-12-16):
Áno, všetci ho máme rozdaný v laviciach. Páni poslanci, prezentujme sa a hlasujme o návrhu. (Hlasovanie.) 137 prítomných, 60 za návrh, 74 proti, 3 sa zdržali. Návrh sme neschválili. Prosím ďalší návrh.
Paška, Pavol, predseda NR SR (2012-12-06):
Pán poslanec Kuffa.
Pellegrini, Peter, predseda NR SR (2023-11-15):
Pán poslanec Migaľ.
Hrnčiar, Andrej, podpredseda NR SR (2016-11-25):
Nech sa páči.
Pčolinský, Peter, poslanec NR SR (2018-10-18):
Ďakujem. Pani kolegyňa, presne o to ide. Vy ste to povedali dobre. Najlepšie by to bolo zakázať, ale asi sa to nedá. No asi, určite sa to nedá, tak to poďme aspoň čo najviac sprísniť. Preto hovorím, že tento návrh sprísňuje, naozaj sprísňuje veľa vecí, ale je tam čo vylepšovať. Tak poďme ešte aj ten online trošku sprísniť, trošku im to sťažiť, ten biznis. Čiže z môjho pohľadu máte pravdu. A ďakujem za faktickú poznámku kolegovi Štarchoňovi. A povedal vlastne to, o čom sme presvedčení, že tento návrh v časti onlinu tvári sa, že ideme to liberalizovať, ale v tej praxi to trošku inak vyzerá. Čiže poďme sa o tom pobaviť a skúsme to vylepšiť. Ďakujem.
Martvoň, Anton, poslanec NR SR (2012-09-11):
Ďakujem pekne. Hneď v úvode mojej faktickej poznámky poviem jednu takú vec, ktorú si asi kolegovia z opozície nevšimli. Ja spolu s ďalšími troma kolegami poslancami sme pripravili pozmeňujúci návrh k súdnym poplatkom v tomto zákone. Bolo to konzultované a pracovalo sa na tom v spolupráci s ministerstvom spravodlivosti. Čiže k tomu sa ešte dostanem. Čiže reagujeme na určité podnety aj zvonku, aj od našich členov, aj teda od bežných ľudí. Teraz by som reagoval k vystúpeniu pána poslanca Chrena. No, pán poslanec Chren, no, ja by som to povedal trošku takým spôsobom. Budem citovať vašu kolegynku, pani Nicholsonovú, ktorá povedala jedno také slovo na moju osobu, že som demagóg. No, vy ste demagóg, ja dokonca si dovolím povedať, že vyprosím si, aby ja som bol porovnávaný s nejakým Kolesíkom, alebo aby moji ostatní kolegovia boli porovnaní s Kolesíkom. To si vyprosíme. Začneme vás porovnávať. No, čo sa týka vášho vystúpenia, poukázali ste na nejakú občianku, ktorá napísala nejaký mail, predpokladám pod fiktívnym nicknameom. Myslím si, že to bola dokonca vaša členka, ale mne je to také trošku smiešne, že človek bez peňazí, čo si chce kúpiť silné auto. No, trošku sa treba počúvať. Zároveň cestná daň, ste povedali, sa dotkne aj bežných občanov. No, cestná daň sa týka iba právnických osôb a fyzických osôb podnikateľov, čiže zasa bežných občanov sa to nedotne. Čo sa týka aj motorových vozidiel nad 80 kW. No, bežný občan koľkokrát do života si kupuje motorové vozidlo nad 80 kW? No, dovolím si povedať, že možno tak dvakrát, trikrát do života, a aj tak mnohokrát tá kubatúra alebo ten výkon teda je nižší. Čiže to, čo my zavádzame, sú správne poplatky, ktoré sa hlavne dotknú rôznych zbohatlíkov alebo ľudí s vyššími príjmami, a čo sa. (Prerušenie vystúpenia časomerom.)
Jurinová, Erika, podpredsedníčka NR SR (2015-03-17):
Vyhlasujem teraz všeobecnú rozpravu za skončenú a so záverečným slovom vystúpi pán navrhovateľ.
Sulík, Richard, predseda NR SR (2011-02-10):
Prepáčte mi, ja teraz vyhlásim prestávku a poprosím vás...
Blanár, Juraj, podpredseda NR SR (2023-06-15):
Nech sa páči, prezentujme sa a hlasujme o postúpení zákona do druhého čítania. (Hlasovanie.) Prítomných 135 poslancov, za hlasovalo 36, proti boli 38, zdržali sa 59 a nehlasovali 2. Konštatujem, že Národná rada nebude pokračovať v rokovaní o tomto návrhu zákona. Ďakujem, pán spravodajca. Pristúpime k ďalšiemu bodu, v poradí 62. bod, je to návrh skupiny poslancov na vydanie zákona o pomoci tehotným ženám. Je to parlamentná tlač 1618. Poprosím pani spravodajkyňu Katarínu Hatrákovú, aby uvádzala hlasovanie. Nech sa páči. Poprosím pokoj, páni poslanci. Predposledný bod. (Hlasovanie o návrhu skupiny poslancov Národnej rady Slovenskej republiky na vydanie zákona o pomoci tehotným ženám , tlač 1618.)
Števulová, Zuzana, poslankyňa NR SR (2024-02-06):
Ďakujem ti, kolegyňa Gažovičová, za tvoje vystúpenie. Som rada, že si znova aj pripomenula tú paralelu s Mečiarovými amnestiami, ale aj to nebezpečenstvo, ktoré nám tu hrozí premlčaním rôznych prípadov vrátane teda medializovaných káuz. A ja som si v tejto súvislosti spomenula, že som teda počúvala rozhovor s pánom Marekom Parom, ktorý teda teraz naposledy dal, kde sa ho moderátorka presne na toto pýtala, že či je to teda náhoda, že aj tieto medializované kauzy ako pán Výboh, Kažimír a podobne spadnú do toho premlčania. A on to tak, ako to len teda niektorí advokáti vedia, povedal, že samozrejme, že to je úplná náhoda, lebo zákon musí byť slepý, a teda keď nám do toho spadne nekonečné množstvo prípadov, tak sa stane, že aj niektoré exponovanejšie kauzy nám teda spadnú do toho premlčania alebo do tých znížených trestných sadzieb. No, škoda, že túto vládu, ktorá má za sebou trek rekord už z predchádzajúcich smeráckych vlád naozaj nemôžme považovať za takú, pre ktorú by toto bola výslovne iba náhoda, ale aj ten tvoj príspevok ukazuje, že to, čo sa tu ide stať, je robené vyslovene s cieľom, aby to náhoda nebola, aby sa tu ľuďom spriazneným s touto vládnou koalíciou zaručila beztrestnosť, prípadne následok podobný amnestiám. A to je skutočný únos štátu a spravodlivosti, nie ten paškvil, ktorý nám tu minulý týždeň rozdali za naše peniaze do poslaneckých lavíc. Ďakujem ti, Tina.
Grendel, Gábor, podpredseda NR SR (2021-04-01):
Pán poslanec Kazda.
Zmajkovičová, Renáta, podpredsedníčka NR SR (2013-10-22):
Pán poslanec Mikuš.
Zajac, Peter, poslanec NR SR (2011-06-28):
Vážená pani ministerka, my sme povedali, a opakovane, ako poslanci OKS sme sa nedostali protiústavným spôsobom do tohto parlamentu. Ubezpečujem pána poslanca Kaliňáka a pokladám to za absolútnu nehoráznosť, že neovláda ani len také elementárne veci, ako je volebný zákon, ale prosím. To je iná téma. Opakovane sme povedali, že podporíme všetko v súdnictve, čo sa bude týkať jeho transparentnosti, čo sa bude týkať jeho odčlenenia od výkonnej moci, a že podporíme všetko, čo zníži mieru autokratickosti na samotnej prokuratúre, preto vítame tento zákon. Ja by som si ale chcel v tejto chvíli položiť troška inú otázku. To, čo tu sledujeme, je neuveriteľne zúrivý zápas opozície a ja sa pýtam, prečo je ten zápas taký zúrivý, prečo je vedený s takými navretými žilami na čele a s takou neskutočnou nevraživosťou a zlosťou? Prečo ho vedú práve tí, ktorí naprosto spolitizovali zdravé súdnictvo, ktorí ho úplne vložili do rúk politiky a sami dnes tvrdia, že očistenie tohto súdnictva znamená politizáciu? Neviem na to nájsť inú odpoveď iba tú, že dnešný stav dnešnej opozícii absolútne vyhovuje a že jej vyhovuje preto, že vyhovuje jej politickým zámerom, že to prepojenie politiky, politickej moci a súdnej moci dnešnej opozícii jednoducho vyhovuje, pretože sa v takej situácii cíti ako doma. A práve preto to opakujem ešte raz a hovorím to určite nielen vo svojom vlastnom mene, že budeme podporovať všetky kroky tejto vlády, ktoré povedú k tomu, aby súdnictvo na Slovensku bolo spravodlivé... (Prerušenie vystúpenia časomerom.)
Mizík, Stanislav, poslanec NR SR (2017-05-17):
Ďakujem za slovo. Pán Fecko, povedali ste pravdu. Len jednu záležitosť zle definujete. V novembri ´89 nebola revolúcia, bol to podvod na občanoch a ich zneužitie, ktoré následne vyústilo do grandiózneho podvodu nebankových subjektov za absolútnej účasti štátu. A ešte jednu poznámku mám. Apelovať na Robertka, na jeho sľuby, to je ako rozbíjať betón vlastným čelom. Ďakujem za slovo.
Paška, Pavol, predseda NR SR (2014-07-01):
(Hlasovanie.) 135 prítomných, 127 bolo za, 7 sa zdržali, 1 nehlasoval. Schválili sme zákon č. 172 o organizácii štátnej podpory výskumu a vývoja. Vážené pani poslankyne, vážení páni poslanci, odhlasovali sme prerokované body programu. Ešte pán poslanec Blanár.
I. Mikloš, podpredseda vlády a minister financií SR: (2004-06-17):
Jeho cieľom je vytvoriť právny rámec na realizáciu procesu decentralizácie financií od roku 2005 a zabezpečiť transparentnosť a jednotnosť úpravy rozpočtového procesu a pravidiel hospodárenia s prostriedkami rozpočtov územných samospráv. Návrh zákona upravuje tieto oblasti: postavenie a obsah rozpočtov obcí a rozpočtov vyšších územných celkov, finančné vzťahy štátu k rozpočtom obcí a rozpočtom vyšších územných celkov, rozpočtový proces a pravidlá hospodárenia s rozpočtovými prostriedkami. Oproti súčasne platnej právnej úprave postavenia rozpočtov obcí a rozpočtov VÚC a hospodárenia s rozpočtovými prostriedkami v rámci zákona o rozpočtových pravidlách predložený návrh zákona v podmienkach obcí a VÚC obsahuje tieto najdôležitejšie zmeny a doplnky: Po prvé, komplexne upravuje postavenie a obsah rozpočtu obce a rozpočtu VÚC, ako aj jednotlivé etapy rozpočtového procesu. Ďalej, zavádza zostavovanie viacročného rozpočtu na tri roky. Novo definuje druhy finančných vzťahov štátu k rozpočtom obcí a VÚC. Ako osobitný druh finančného vzťahu ustanovuje prevod podielov na daniach v správe štátu. Tieto príjmy sa nezaraďujú medzi vlastné príjmy rozpočtu obce a rozpočtu VÚC, ponecháva sa však obciam a VÚC rozhodovacia právomoc o ich použití. Prenesený výkon štátnej správy sa bude zabezpečovať dotáciami z kapitoly štátneho rozpočtu, ktorej patrí vecná pôsobnosť na tento výkon. Podiely na daniach v správe štátu pre rozpočty obcí a rozpočty VÚC sa budú určovať zákonom o rozpočtovom určení výnosu dane z príjmov územnej samospráve. Pri vymedzení vlastných daňových príjmov obcí a VÚC návrh zákona vychádza z pripravovaného nového zákona o miestnych daniach. Vnútorné členenie rozpočtu obce a rozpočtu VÚC na bežný rozpočet a kapitálový rozpočet sa rozširuje o finančné operácie. Ponecháva sa úprava povinnosti zostavovanie vyrovnaného alebo prebytkového bežného rozpočtu. Zákonná úprava umožňuje vo výnimočných prípadoch použiť prostriedky rezervného fondu na úhradu bežných výdavkov. S cieľom zamedziť neodôvodnenému zvyšovaniu zadlžovania územných samospráv novo sa formujú a sprísňujú podmienky prijímania návratných zdrojov financovania. V inštitúte nútenej správy sa rozširuje oprávnenie ministerstva financií zaviesť tento režim hospodárenia nad obcou, úlohy hlavného kontrolóra obce pri hospodárení v ozdravnom režime a počas nútenej správy, pričom náklady spojené s výkonom nútenej správy bude uhrádzať v plnom rozsahu obec. Vážené panie poslankyne, vážení páni poslanci, prijatím návrhu zákona o rozpočtových pravidlách územnej samosprávy sa od roku 2005 vytvoria legislatívne podmienky na realizáciu procesu fiškálnej decentralizácie a zvýšenie transparentnosti rozpočtového hospodárenia územných samospráv. Z týchto dôvodov mi dovoľte požiadať vás o podporu pri prijatí tohto zákona. Ďakujem pekne.
Paška, Pavol, predseda NR SR (2012-05-10):
Faktické poznámky, páni poslanci Uhliarik, Muňko, Droba, pani poslankyňa Horváthová, pán poslanec Fronc. Končím možnosť sa prihlásiť. Nech sa páči, pán poslanec Uhliarik.
Šimko, Igor, poslanec NR SR (2023-10-25):
Sľubujem. (Potlesk.)
Hargaš, Ján, poslanec NR SR (2024-01-17):
Ďakujem za slovo, pán predsedajúci. Ďakujem vám, pán Sulík, za tú analýzu toho prečo skrátené legislatívne konanie je v tomto prípade neprípustné. Priznám sa, že ste ma dokonca aj prekvapili tou znalos... takou detailnou znalosťou toho procesu a že ste si pýtali konsolidované znenie a podobné termíny, a ja by som ho rád videl, konsolidované znenie. (Reakcia z pléna.) Zažili sme to viacerí, keď sme v štandardnom procese museli ísť na legislatívnu radu vlády, a tam nás otáčali domov, keď sme nemali konsolidované znenie, ale nová doba, nové móresy, takže táto koalícia sa týmto nejak necíti byť viazaná. Ale hovorili ste aj o tých vyjednávaniach, ktoré teraz inicioval pán predseda parlamentu. Ja sa tomu chcem venovať, pretože som nad tým rozmýšľal, že aké má vlastne možnosti teraz v tejto prekérnej situácii, keď sa vložil do tej role mierotvorcu, že teda dobre. Prvá možnosť, ktorá je, že vyrokujú nejaké zníženia napr. tých najviac okatých vecí, napr. tie, tie limity z 35-tisíc, tak to pôjde na nejakú uveriteľnejšiu sumu, nejakých 5-8-10-tisíc, niečo sa povie, že sa ustúpi, no ale každý takýto ústupok v týchto menších veciach bude len viac poukazovať na to, pre koho teda ostane tá novela prínosná, a to budú kamaráti SMER-u, HLAS-u a SNS, ktorí sú dnes obvinení. Čiže táto možnosť mi neznie veľmi, veľmi, veľmi dobre. Tak potom ešte druhá možnosť je celé to nejak stopiť, stiahnuť, uťapkať, prerušiť na chvíľu. Nemyslím si, že úplne toto pánovi predsedovi pán Fico dovolí, takže ani túto možnosť veľmi nevidím, a... a... a na dôsledok toho, že aj keby touto možnosťou išli, tak v tej prezidentskej kampani ono je to dosť také nemilé, byť kandidát, ktorý začne konať, až keď desaťtisíce ľudí niekoľko týždňov chodia protestovať. Ďakujem pekne.
Bugár, Béla, podpredseda NR SR (2011-12-02):
Ďakujem, pán minister. Dávam slovo spoločnému spravodajcovi z výboru pre hospodárstvo, výstavbu a dopravu pánovi poslancovi Alojzovi Přidalovi, aby informoval Národnú radu o výsledku prerokovania tohto vládneho návrhu zákona vo výboroch.
Viskupič, Marián, poslanec NR SR (2022-03-17):
Pán predseda, nakoľko som v rozprave požiadal hlasovať o každom mojom... o každom bode môjho druhého pozmeňujúceho návrhu osobitne, dajte, prosím, hlasovať o prvom bode, skrátenie dĺžky uchovávania údajov v registri účtov.
Podmanický, Ján, poslanec NR SR (2019-09-13):
Ďakujem za slovo. Pani poslankyňa Blahová, to je niekedy údel, taký ťažký údel predsedov poslaneckých klubov, ísť obhajovať niečo, čo sa obhájiť nedá, a z celého vášho vystúpenia mám naozaj dojem, že ste to potrebovali rýchlo prečítať, čo ste si možno sami napísali, možno vám to dali na vašom poslaneckom klube. (Reakcia z pléna.) Ale, ale to už, ako teda som povedal, to je údel predsedov poslaneckých klubov. Môžete, pani poslankyňa, zvyšovať hlas, ako len chcete, môžete sa tváriť vážne, môžete používať vznešené frázy, vznešený tón, vznešené slová, môžete dokonca sťahovať tie videá Sasanky z internetu, kde sa to len dá, bohužiaľ, nepodarí sa vám dosiahnuť to, že by ľudia zabudli na to, že práve váš predseda sa stretal s Marianom Kočnerom a riešil s ním množstvo vecí, o ktorých tu už bolo veľa povedané. Z tohto pohľadu, pani poslankyňa, naozaj ja vás môžem považovať alebo môžem o vás povedať, že vy ste Kočnerova poslankyňa. Pán poslanec Klus je Kočnerov poslanec. Mnohí ďalší poslanci zo SaS-ky sú Kočnerovi poslanci. A to, pochopiteľne, nie je pre vás jednoduchá úloha, ísť v takejto konštelácii, keď váš predseda sa stretal dokázateľne, preukázateľne familiárne s Marianom Kočnerom, naozaj to nie je jednoduché ísť obhajovať. A, ako som povedal, to je údel niekedy smutný predsedu poslaneckého klubu. No a k vašim obavám o tom, že či je SMER personálne vyprázdnený. No tak na jednej obyčajnej členskej schôdzi v kraji, ktorých máme X, je niekoľkonásobne viac poslancov ako v celej vašej strane. Takže nemusíte mať obavy o to, či je SMER personálne vyprázdnený, alebo nie je personálne vyprázdnený. No a na adresu Petra Pellegriniho. Tak neviem, ktorá politická strana by nebola rada, že jej... (Prerušenie vystúpenia časomerom.)
J. Izák, minister životného prostredia SR: (2007-09-11):
Čo sa týka pripomienky pani poslankyne Tkáčovej, v časti 5, že vidí problém riešenia v dvoch problémoch medzi vlastníkmi a zhotoviteľmi. Samozrejme, že tým môže dôjsť aj dochádza často. Ministerstvo je orgán, ktorému tieto veci prislúcha, si myslím, riešiť, ale nikomu to nebráni, aby riešil tieto spory i súdnou cestou. Takže ja si myslím, že nemali by sme rezorty stavať mimo diania alebo nejaký ako odvolací alebo rozhodovací orgán. Súd je konečne tá inštitúcia, ktorá môže riešiť každý spor v občianskoprávnych sporoch a nedorozumeniach. Takže toľko. Ďakujem.
Lehotský, Tomáš, poslanec NR SR (2021-11-02):
Pán predsedajúci, dajte hlasovať o návrhu zákona ako o celku s prijatými pozmeňujúcimi a doplňujúcimi návrhmi s odporúčaním gestorského výboru schváliť.
Heger, Eduard, poslanec NR SR (2019-06-27):
Ďakujem veľmi pekne. Pán kolega, otvoril si vlastne pri téme vzdelávania aj tému domáceho vzdelávania, čo je dôležitý rozmer, pretože tak ako sme aj pri prvom čítaní sa rozprávali o tomto návrhu a hovorili sme, že treba naozaj začať veľmi konkrétne hovoriť o koncepcii a prístupe k vzdelávaniu detí, tak si myslím, že si to veľmi dobre obohatil, pretože ten rozmer domáceho vzdelávania určite to vzdelávanie obohacuje. Ja čo mám informácie o výsledkoch, tak také najdôležitejšie prvky, jeden z nich je ten, že vlastne deti sa ako keby vedú k tomu, aby sa učili vyhľadávať si tie dôležité veci a ako keby sa učia samy, to znamená, že v tých vyšších ročníkoch, čo teda podľa informácií, ktorými disponujem, je, tie deti sú omnoho iniciatívnejšie do učenia ako deti, ktoré chodia do normálneho vzdelávania. A dokonca na vysokých školách v krajinách vyspelej Európy sú títo žiaci preferovaní, pretože omnoho lepšie dokážu zvládať učivo, omnoho lepšie sa dokážu pripravovať, omnoho hlbšie dokážu ísť do podstaty, vedia sa orientovať. Takže je vidieť, že tieto pozitívne výsledky domáceho vzdelávania určite prinášajú veľké benefity pre rozvoj jednotlivých absolventov domáceho vzdelávania. Takže toto je prvá rovina. Čo sa týka aj toho vzdelávania, tak naozaj si musíme uvedomiť, že aj skúsenosť naša ukazuje to, že deti chodia do školy, ešte neznamená, že sa dobre učia. A to neznamená, že sa vedia aj dobre uplatniť na trhu. Čiže veľmi dôležité je práve ten obsah výuky a vzdelávania. Tam by malo byť položené ťažisko a o tom by mala byť hlavne debata, keď sa bavíme o vzdelávaní ako takom. Ďakujem.
Hrušovský, Pavol, podpredseda NR SR (2011-09-13):
Panie poslankyne, páni poslanci, otváram rozpravu k návrhu zákona, ktorý pán prezident vrátil na opätovné prerokovanie Národnej rade. Písomne som nedostal žiadne prihlášky, preto sa pýtam, či sa chce niekto prihlásiť do rozpravy ústne. Nie. Preto vyhlasujem rozpravu za skončenú. Budeme hlasovať o vrátenom návrhu zákona ako o celku. Prosím, prezentujme sa a hlasujme. (Hlasovanie.) 150 prítomných, 78 za návrh, 71 proti, 1 sa zdržal. Konštatujem, že Národná rada po opätovnom prerokovaní schválila zákon o cestnej premávke, ktorý pán prezident vrátil Národnej rade na prerokovanie. Poprosím teraz pána poslanca Beblavého, aby z poverenia výboru pre vzdelávanie, vedu, mládež a šport predložil Národnej rade návrh uznesenia k prerokovávanému návrhu poslancov Fronca, Hrušovského, Abrhana na zmenu zákona o vysokých školách, ktorý prerokovávame ako tlač 463. Nech sa páči, pán poslanec Beblavý. (Hlasovanie o návrhu poslancov Národnej rady Slovenskej republiky Martina Fronca, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 463.)
Žiga, Peter, podpredseda NR SR (2024-09-11):
Prosím, prezentujme sa a hlasujme. (Hlasovanie.) 144 prítomných, 23 za, 68 proti, 52 sa zdržalo, 1 nehlasoval. Návrh sme neschválili.
Čaplovič, Dušan, poslanec NR SR (2011-02-08):
Ďakujem veľmi pekne. Ja nebudem reagovať postupne, ale všeobecne poviem, lebo tak to zaznievalo, že z tých vašich faktických poznámok, že je to akosi prístup ľavicového a prístup pravicového politika. V podstate je to veľký omyl, pretože je to o kultúre a prístupe ku kultúre, pretože spoločnosti v súčasnom svete delí nielen tento rozmer, ale predovšetkým často je to o kultúrnom a nekultúrnom prístupe, o barbarstve a nebarbarskom prístupe. Barbarstvom sa všetko ničí a nebarbarským prístupom sa niečo buduje a vytvára. A predovšetkým chcem pripomenúť aj pánu Dostálovi, aj ďalším poslancom, väčšina Národnej rady hlasovala v tom období, či to bola pravica, či lavica, okrem poslaneckého klubu ANO, za tento návrh, ktorý bol predložený, veľmi ťažko vydiskutovaný, ale, myslím si, argumentačne dotiahnutý a vrátane pána Mikloška, o ktorom viem, že sa hlási ku konzervatívnym hodnotám, teda k pravicovým hodnotám, napriek tomu bol na čele tohoto zápasu spolu so mnou, aby sme takýto zákon, resp. takúto novelu zákona prijali. Ďakujem vám veľmi pekne.
Viskupič, Jozef, poslanec NR SR (2013-02-14):
Ďakujem. Jeden bod, ktorý v rámci toho, aby som aj voľne pokračoval ako predseda výboru Jarjabek, najprv si, Igor, povedal v rozprave, že samoregulovaný svet v Anglicku a denník sám pristúpil k tomu, že nejakým spôsobom bude moment, ktorý zaviedol do printových médií, obmedzovať a pristúpi k tomu, že obrázky, ktoré v roku 1970 v tomto médiu prišli, bude sťahovať. Hneď následne ale, čiže na základe ich rozhodnutia, rozhodnutia vydavateľa, nastáva nejaká korekcia. Na druhej strane hovoríš, že tuná by mal štát vykonať, lebo nejaký zlí liberáli tu zdeformovali prostredie natoľko, že zo ženy urobili handru. Ja by som chcel vo vývoji celej politickej situácie od ´89. byť veľmi skeptický v tom, čo mohli liberáli urobiť, lebo buď boli v menšine, alebo v parlamente takéto zoskupenie nebolo, ale napriek tomu si myslím, že, tak ako hovoril teraz pán predseda, bude to pokračovať a príde nejaká komisia, ktorá bude mať ambíciu regulovať tlač podobne ako, alebo rovnako ako politicky obsadzovaná Rada pre vysielanie a retransmisiu. Toto je to riziko.
Klus, Martin, podpredseda NR SR (2019-12-05):
Ďakujem. Dávam slovo spravodajcovi z výboru pre financie a rozpočet poslancovi Radovanovi Balážovi a prosím, aby podal správu o výsledku prerokovania tohto návrhu vo výbore.
Kažimír, Peter, podpredseda vlády a minister financií SR (2012-07-25):
Dvojvetová reakcia na výzvu pána poslanca Beblavého. Ja sa nemám čo vyjadrovať, samozrejme, k procedurálnym otázkam, ale plne podporujem čo najširšiu diskusiu na túto tému aj z hľadiska možných úprav zákona pred a počas druhého čítania. Čiže bez akýchkoľvek problémov. Je to technická norma, tam nemá čo politika, naozaj čo robiť, s prihliadnutím na možností, samozrejme finančné, verejnej správy, ale dvere sú otvorené.
Remišová, Veronika, poslankyňa NR SR (2024-02-23):
Ďakujem vám, kolegovia, za faktické poznámky a budem reagovať na faktickú poznámku pána poslanca Kalivodu, ktorý hovoril o prepadnutých eurofondoch. Ja som nehovorila o prepadnutých eurofondoch, ale o pláne obnovy, ale keď už sme pri tých eurofondoch, tak poviem, že čo sme z nich v regiónoch pre rodiny urobili. 11 353 nových miest pre deti v 390 škôlkach prvýkrát vôbec v histórii Slovenska aj v Bratislave. 615 nových miest v jasliach. Kvalitná, moderná príprava na stredných odborných školách, viac ako 155 podporených škôl, moderná výučba na základných školách, 1 563 lepšie vybavených odborných učební a 202 knižníc. A čo sa týka prepadnutých eurofondov, to je úplný hoax, pretože my sme v Bruseli zabezpečili zmenu európskej legislatívy, to znamená, že eurofondy, ktoré v roku 2020 nám odovzdala vláda pána Pellegriniho v absolútne katastrofálnom stave, sa mohli investovať do energetickej pomoci pre domácnosti. To znamená, že to sú peniaze, ktoré sa následne vrátia do štátneho rozpočtu a zo štátneho rozpočtu ich môže štát použiť na čokoľvek, pre rodiny, pre regióny, na cesty, na čo-koľ-vek. To znamená, že to je absolútne plus vôbec pre Slovensko. Takže zabezpečili sme, aby ani euro neprepadlo. Keď nejaké euro prepadne, tak to si bude musieť spytovať svedomie táto vláda, pretože dve zmeny európskej legislatívy sme zabezpečili tak, aby sa mohli použiť na energokrízu, vrátili sa do štátneho rozpočtu a štátny rozpočet ich môže použiť na čokoľvek.
Glváč, Martin, podpredseda NR SR (2019-06-20):
Ďakujem. Nakoľko sa spravodajca nechce vyjadriť, prerušujem rokovanie o tomto bode programu. A ďalším bodom programu je prvé čítanie o vládnom návrhu zákona o dohľade a pomoci pri riešení neodôvodnenej geografickej diskriminácie zákazníka na vnútornom trhu a o zmene zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1508, návrh na jeho pridelenie na prerokovanie výborom je v rozhodnutí č. 1599. Pán minister, nech sa páči.
Kyselica, Lukáš, poslanec NR SR (2022-09-21):
Ďakujem veľmi pekne. Tak začnem s vami, pán Kočiš. Áno, máte pravdu. Jedno je prevencia a jedno je nejaká represia. Svojím spôsobom, keď sme to schválili, ten zákon, tak sa tu nastavilo, nastavil odsek 3 do tej šesť stovky, kde sa počas určenia osobitného príjemcu prídavku k príplatku a príplatku k prídavku mesačne krátila, krátilo päťdesiatimi percentami, tak zároveň toto ustanovenie vypúšťame. Toto ustanovenie tiež napádala prezidentka, aj keď sme napísali stanovisko za ústavnoprávny výbor, ktoré išlo, že nie je to protiústavné, ale zároveň toto vyhadzujeme a to trestanie nastavujeme tým spôsobom, že aj ten správny orgán nebude mať možnosť dať do tých 331 eur pokutu od nula do 331, ale tá minimálna tam bude tých 20 eur. A to je polovička z tej sumy. To regresovanie alebo to trestanie aj európsky výbor pre sociálne práva uviedol, že v osobitnom kontexte sociálneho zabezpečenia sú tieto regresívne kroky na zabezpečenie udržania a udržateľnosti existujúcich, sociálneho zabezpečenia sú prípustné za predpokladu, že neohrozujú základný rámec vnútroštátneho systému. Ale jednoducho teraz sme to nastavili týmto spôsobom. A čo sa týka vás, pán Viskupič, áno, máte pravdu, tento návrh zákona bol predkladaný už v lete, vtedy sa ešte o tom nehovorilo, jak pán Matovič teraz, že by sa to urobilo od nula do osemnásť, takže tento zákon tu je. Keď sa schváli, tak sa schváli a keď sa nastaví ten systém, že od nula do osemnásť sa bude vyplácať priamo a nebude to krúžkovné, tak tento zákon sa pozastaví zatiaľ.
Ďuriš Nicholsonová, Lucia, podpredsedníčka NR SR (2017-09-06):
Pán poslanec Poliačik, s faktickou.
Blcháč, Ján, poslanec NR SR (2021-09-21):
Ďakujem pekne. Nikto nepochybuje o tom, že zákon o podpore najmenej rozvinutým okresov je účinný, potrebný a určite je prínos pre tie regióny, do ktorých potom táto pomoc smeruje. Ja si len kladiem otázku, že či pri tomto rozmýšľaní, podpore do budúcnosti si niekto kladie otázku, že ako to vlastne vyzerá s tými medziregionálnymi rozdielmi. Bola zverejnená štatistika, možno ste si všimli, o výkonnosti regiónov. Tak ak je stovka priemer, Bratislava je na úrovni 250 ako mesta, bratislavské kraje na úrovni 180 až 190 a potom tak po tých krajoch to smerom na východ ide dole. A Prešovský a Košický kraj sú, myslím, okolo 60 vo výkonnosti regiónov. Prevažná väčšina týchto okresov, o ktoré, o ktoré tu ide, je na, smerom na východ orientovaná a zdá sa mi, že teda tí, ktorí budú rozhodovať o tom, do čoho a akým spôsobom podporiť tieto jednotlivé okresy, by mali mať na pamäti aj tento parameter, ako pomôcť zvýšiť výkonnosť regiónov, pretože všetky opatrenia, ktoré sa pripravujú, vrátane tých teraz, ktoré sú veľmi medializované a komunikované o obmedzení, napríklad hospodárenie na lúkach, pasienkoch a podobne, smerujú k tomu, že v tých regiónoch to bude ešte len horšie ako doteraz. Čiže tá výkonnosť bude ešte viacej diferencovaná. Ďakujem pekne.
Laššáková, Jana, doterajšia podpredsedníčka NR SR (2016-03-23):
Pani poslankyňa Anna Verešová.
Blanár, Juraj, podpredseda NR SR (2021-07-02):
Nech sa páči, prezentujte sa a hlasujte o postúpení zákona do tretieho čítania. (Hlasovanie.) Prítomných 90 poslancov, za hlasovalo 77, proti boli 8, zdržali sa 5, všetci hlasovali. Konštatujem, že sme v treťom čítaní . Otváram rozpravu v treťom čítaní. Konštatujem, že do rozpravy sa nehlási nikto. Uzatváram týmto rozpravu a môžeme pristúpiť k hlasovaniu. Nech sa páči, pán spravodajca.
Solymos, László, poslanec NR SR (2010-12-16):
Ďakujem pekne. V mene poslaneckého klubu MOST – HÍD by som chcel každému z nás zaželať príjemné a pokojné Vianoce, krásne prežitie vianočných sviatok a veľa šťastia v novom roku. A keďže sme dvojjazyčný klub: Kellemes karácsony ünnepeket és boldog új évet kívánok mindenkinek!	Köszönöm.
Hlina, Alojz, poslanec NR SR (2014-11-09):
Ďakujem veľmi pekne. Na kolegu pána Viskupiča zareagujem tak, pán kolega, neriešte to, hej, to nechajte na nich, nech to oni riešia, to je ich problém, nie náš problém. (Reakcia z pléna.) No ale, viete, sekundárne je v tom cítiť určitú až obavu z toho, čo by bolo, keby sa to podarilo, viete, rezignáciu. Nechajte to na nich, nech si to riešia oni, to je ich problém, nech si to oni vyriešia, je na to čas. Pán kolega Poliačik, ja si to tiež vizualizujem. Si predstavte tou špičkovou angličtinou á la pán Jahnátek, ako proste transatlanticky ide cez Skype nitrianska firma, Belize, trebárs Košice, Mestský park. A proste sa to nejakým spôsobom synchronizuje. Tiež si to snažím sa predstaviť, ako to asi môže fungovať. A, pán kolega Bublavý, ja vám verím, že robíte, ale niekto vám zatiahol ručnú brzdu. A teraz som zvedavý, čo vy s tým urobíte. Čo je moc, to je veľa, hej, a to, myslím, kolega Lipšic hovoril, môžete ísť a urvať niečo na cétečku je perfídne. Na to existujú aj korenistejšie výrazy. Viete, ja viem o chuti a vôli, že treba kúpiť nejakú ónyxovú vaňu, alebo ja viem, že je kde dať tie peniaze, však sú tie výstavy niekde v Moskve, v prepychu, ja viem, že je to kde minúť, ja viem, že to nie je tak, že to nemajú kde dávať, že im to trčí z okna. Ale, preboha, má to byť na tom cétečku? Biedak chce ísť na cétečko, nespí deň, noc, lebo nájdu niečo, nenájdu niečo, necháte ho dva týždne, tri týždne bez toho? Ja som na kolonoskopiu čakal polroka, prosím vás. Toto je vaše zdravotníctvo? A kde sú tie peniaze, prosím vás? Za tie peniaze, čo do toho dávate, by tú kolonoskopiu mali dvakrát do dňa, prosím vás.
J. Tkáčová, poslankyňa: (2005-11-08):
Pán poslanec Cuper, najprv vám chcem oznámiť, že my sme si ešte nepotykali, takže budeme si vykať ďalej. Tá vaša rozprávka o kupovaní poslancov je účelová. Počuli ste pani poslankyňu Henzélyovú, ako dôrazne odmietla tieto výmysly. Pán poslanec Madej, mám pocit, že vám píšu vystúpenia experti, ale vlastne len jeden expert, lebo vy v Smere vždy všetci dookola omieľate to isté, a nechcem skĺznuť na vašu úroveň, ako o šedej mozgovej kôre a o hlúposti, ale mám pocit, že občas tárate. Pán poslanec Jarjabek, keď nemáte argumenty, urážate. To bolo dneska už druhýkrát, keď ste to použili, ale, prosím, aspoň môj vkus neurážajte. A pán poslanec Fico. Vy stále hovoríte o nejakom materiáli. Ja ho k dispozícii nemám, asi ho tí experti napísali pre vás. Vy sa stále odvolávate na noviny a keď my použijeme z novín informácie, tak mi poviete, že kvákam. Tak, ďakujem pekne, kvákam, ale to, čo kvákajú všetky noviny, a vy potom odpovedzte na tieto otázky. Ďakujem pekne.
Kolesík, Andrej, poslanec NR SR (2015-04-16):
Ďakujem, pán predseda. Pani poslankyňa Gibalová, ja si vás vážim a rešpektujem a na niektoré témy sa s vami naozaj dobre komunikuje a diskutuje, ale pýtam sa, že na čo bolo alebo čo bolo zmyslom tohto vášho vystúpenia. A nadviažem možno na to, čo spomenul aj kolega Blaha v tej svojej faktickej, keď použil jedno slovo, ktorého výklad vám prečítam z Wikipédie: „Farizeji (perušim po hebrejsky, oddelení v preklade) boli jedným z teologických, sociálnych a politických názorových prúdov antického judaizmu. V období druhého chrámu a po jeho zničení boli kľúčovými aktérmi pri vzniku rabínskeho judaizmu, jedinej významnej starovekej formy judaizmu, ktorá pretrvala až do dnešnej doby.“ To by bola možno tá lepšia časť definície tohto slova. „Kresťanské dokumenty, ktoré sa nachádzajú v Novom zákone, vznikli medzi druhou polovicou 1. storočia a koncom 2. storočia po Kristovi, vykresľujú farizejov ako Ježišových protivníkov, ale tiež aj ako jeho najvýznamnejších diskusných partnerov. V evanjeliách prílišne zdôrazňovaná vonkajškovosť náboženských prejavov farizejov bola označovaná ako pokrytectvo a ako taká sa preniesla aj do dnešnej hovorovej reči.“ „Beda vám, zákonníci a farizeji, pokrytci, lebo sa podobáte obieleným hrobom, ktoré zvonka vyzerajú pekne, ale vnútri sú plné mŕtvolných kostí a všelijakej nečistoty!“ (Matúš, kapitola 23, verš 27.) Beda vám, KDH!
Danko, Andrej, predseda NR SR (2016-05-25):
Ďakujem. (Prestávka.) (Po prestávke.)
Laurenčík, Milan, podpredseda NR SR (2021-03-17):
Ďalším písomne prihláseným rečníkom do rozpravy je pán poslanec György Gyimesi, nech sa páči, máte slovo. Ak som vám skomolil meno, tak sa ospravedlňujem.
Jurinová, Erika, podpredsedníčka NR SR (2015-06-18):
S reakciou pán poslanec Kuffa.
P. Paška, predseda NR SR: (2006-10-24):
(Hlasovanie.) 137 prítomných, všetci boli za. Uvedený bod sme schválili.
Ľ. Martinák, poslanec: (2010-02-09):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú vo výboroch do 30 dní a v gestorskom výbore do 31 dní odo dňa ich pridelenia.
Drdul, Dominik, poslanec NR SR (2021-11-12):
Ďakujem veľmi pekne. Ako tak pozerám, táto diskusia sa nám tu cyklicky opakuje, sú to v zásade tie isté argumenty v rôznych obmenách od rôznych rečníkov, ale v zásade ten istý okruh rečníkov aj ten istý okruh argumentov. Takže asi nemá veľmi veľký zmysel sa zase púšťať do toho istého boja a do toho istého kolobehu vyvracania argumentov, ktoré boli stokrát vyvrátené. Tak teda iba jednu vec, že vy ste pre mňa, pán Kotleba, nepochopiteľný politik, pretože väčšinou, ak je politik racionálny a rozmýšľa nad tým, ako by sa v politickom živote udržal, tak robí všetko pre to, aby mu rástol elektorát. Vy svojimi súčasnými krokmi, mám pocit, že robíte všetko pre to, aby sa sám prirodzene zmenšoval.
Kamenický, Ladislav, poslanec NR SR (2014-10-22):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje navrhovaný predložený návrh zákona na prerokovanie Výboru Národnej rady pre financie a rozpočet, Ústavnoprávnemu výboru Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní. Dajte, prosím, o mojom návrhu hlasovať.